מבחני הכווייה

מבחני הכווייה (באנגלית: The Scorch Trials) הוא מותחן פוסט אפוקליפטי לנוער שנכתב על ידי ג'יימס דשנר (אנגלית: James Dashner). הספר הוא השני בסדרת הרץ במבוך, והוא המשך ישיר של הספר הראשון בסדרה ("הרץ במבוך"). אחריו יצא הספר השלישי בסדרה, תרופת המוות (אנגלית: The Death Cure). הספר יצא לאור ב-2010 על ידי הוצאת דלקורט (אנגלית: "Delacorte Press"), ותרגומו העברי יצא לאור בשנת 2015 על ידי "הוצאת הקיבוץ המאוחד". גם שני הספרים האחרים בסדרה תורגמו לעברית.

עלילה
הספר הוא המשך ישיר לספר הקודם בסדרה - "הרץ במבוך". הוא מתאר את המסע של הנערים דרך המדבר, הכוויה, כשהם עומדים כל הזמן בהתנסויות קשות ומבחנים, גם חיצוניים וגם בינם לבין עצמם.

הספר נפתח כשתומאס ישן בחדר השינה עם שאר הנערים, המכונים ההקורחים (אנגלית: Gladers). הם נמלטו מהמבוך והובאו לחדר על ידי קבוצת מצילים. תקשורת טלפתית עם תרזה, ילדה היחידה מהקורחים, מעירה את תומאס. 

כשתומאס מתעורר, הוא מגלה שהמתקן מותקף על ידי קראנקים (אנגלית: Cranks). קראנקים אלו אנשים שנפגעו ממחלה המכונה ההתלקחות. המחלה תוקפת את המוח וגורמת לקורבנות לאבד את אנושיותם ולהפוך לזומבים תוקפניים ורצחניים. בנוסף, תומאס מגלה שהקשר הטלפתי עם תרזה נפסק. 

תומאס והאחרים בורחים לשטח המשותף של המתקן ומגלים שהמצילים שלהם תלויים מתים מהתקרה. בנוסף, תרזה נעדרת מחדרה ומחוץ לחדר יש שלט: "תרזה, הבוגדת". בחדר נמצא ילד - אריס ג'ונס. אריס מסביר שברח מניסוי דומה במבוך, קבוצה ב', שם היה הבן היחיד בין קבוצת בנות. הנערים מגלים קעקועים על צווארם המקצים להם תפקידים וגורלות ספציפיים. אצל תומאס רשום "ייהרג על ידי קבוצה ב'".

הנערים מגלים שגופות המחלצים שלהם נעלמו מהשטח המשותף. הם מאוד רעבים. הם נתקלים במדען מנתע"ב המתואר על ידיהם כאיש עכברוש הנראה כמו חולדה. הוא מסביר שנתע"ב בחן אותם כדי לנסות למצוא תרופה למגפת ההתלקחות. הוא אומר להם שהם נדבקו בהתלקחות, ושיש להם שבועיים לעבור את הכוויה - החלק השרוף ביותר של כדור הארץ לאחר שהשמש התלקחה - ולהגיע למקלט הבטוח כדי לקבל את התרופה. כדי להיכנס לכוויה, הנערים עוברים דרך שטח פתח שהוא סוג של פורטל הנסגר חמש דקות לאחר השעה שנקבעה.

הקורחים נוסעים אל הכוויה דרך שטח הפתח ונכנסים למנהרה מלאה במנגנוני חיתוך ממתכת שהורגים לפחות שניים מהם. וינסטון כמעט נהרג, אך תומאס מציל אותו. הם בורחים למדבר ומגיעים לבניין שנשמעים ממנו קולות של ילדה צורחת. תומאס נכנס לבניין כדי למצוא את תרזה, שמנשקת אותו ואומרת לו שהוא צריך להתרחק ממנה. כך הוא מגלה שהצרחות מלאכותיות.

תוך כדי חיפושים אחרי אספקה, תומאס מתחיל לשחזר זיכרונות מהקשר שהיה לו עם תרזה לפני הסרת זיכרונותיו. במהלך חיפושיהם הם מוצאים עיר, אך נקלעים לסערה שהורגת את וינסטון וג'ק וכמה נערים. הם נכנסים לבניין ונתקלים בקבוצת קרנקים שמונהגת על ידי אדם בשם חורחה. מינהו תוקף את חורחה, והאחרון שופט אותו למוות לפני שתומאס מתערב. תומאס משכנע את חורחה ואת ברנדה, המפקדת השנייה, לעזור לקורחים לברוח בתמורה לתרופה להתקלחות. תומאס וברנדה נפרדים משאר חברי הקבוצה, ותומאס מגלה מסר שנכתב ברחבי העיר האומר שהוא המנהיג האמיתי. בהמשך, תומאס וברנדה נלכדים על ידי קבוצה אחרת של קרנקים.

מינהו מציל אותם בעזרת הקורחים האחרים, ובמהלך החילוץ תומאס נורה בכתפו בכדור חלוד הגורם לזיהום. פצעיו של תומאס מחמירים, ונתע"ב מפנה אותו בעזרת רכב מעופף כדי לתת טיפול לזיהום. תומאס נרפא ומוחזר לקורחים, שם הוא מסביר שהוא חלק חשוב בתוכניות נתע"ב והירי בו לא היה חלק מהתוכנית. מאוחר יותר תומאס מקבל הודעה טלפתית מתרזה המתריעה שמשהו נורא עומד לקרות, היא מבקשת שיסמוך עליה למרות שאינה יכולה לעזור לו.

הקורחים נתקלים בקבוצה ב', המונהגת על ידי תרזה. כשתומס נופל בשבי תרזה אומרת שהיא מתכננת להרוג אותו. חלק מהנערות מקבוצה ב' מספרות לתומס שתרזה לא אהבה אותו והנשיקה הקודמת שלהם נועדה לגרום לו לסמוך עליה. הנערות, הארייט וסוניה, אומרות לתומס שהן לא הולכות להרוג אותו וכי תרזה לא מרוצה מהמצב.

תרזה ואריס נפגשים עם תומאס. הם מסבירים לתומס שהם היו בקשר זמן ממושך מכפי שהוא ידע, ושתרזה תמרנה את תומאס. הם נועלים את תומאס בחדר, שם הוא מתעלף תחת השפעה של גז. כשהוא מחוסר הכרה, הוא זוכר חלק מיחסיו בעבר עם תרזה ואריס לפני הכניסה למבוך. הוא מחולץ על ידי אריס ותרזה, המסבירים לו שאולצו על ידי וויקד לגרום לתומס להרגיש נבגד. אם לא היו מצייתים, וויקד היה הורג אותו. תומאס כבר לא סומך עליהם בשלב זה.

הנערים מקבוצה א' וב' מגיעים ליעד שבו אמור להיות המקלט הבטוח. הם מוצאים דגל קטן ועליו רשום 'המקלט הבטוח'. שם הם מותקפים על ידי מפלצות שנוצרו על ידי וויקד. אלו מפלצות דמויות אדם ללא פרצוף, עם חלקים חותכים ממתכת ונורות. 

שבועיים בדיוק אחרי שיצאו למסע מגיע ברג מוויקד. הם נלחמים את דרכם אל הסיפון. וויקד החליטה לאפשר לחורחה או לברנדה לעלות לברג, וזה שיבחר ייהרג. תומאס בוחר בברנדה בתקווה שמדובר רק במבחן ווויקד לא באמת יהרגו את השני. כשמתגלה טעותו והשומר עומד להרוג את ברנדה, תומאס גובר עליו ומכריח אותו באיומי אקדח לאפשר לשניהם להישאר על הברג. השומר מסכים.

בזמן מנוחה מאוחרת יותר תרזה מתקשרת טלפתית עם תומאס. תומאס מתעורר מופרד מחבריו בחדר לבן אחרי בידוד של כשבוע. תרזה מעדכנת אותו שלאחרים נאמר שהוא בשלב מאוחר מידי של התלקחות. תומאס, שאינו סומך עליה, עונה לה שתשאיר אותו לבד. לפני שהיא מתנתקת ממנו היא אומרת לו "וויקד זה טוב".

האפילוג נכתב כמזכר פנימי שכתבה אווה פייג' ונשלח לעמיתיה בוויקד. המזכר מסכם את תוצאות השלב השני של הניסוי. 

נקודות מרכזיות:

 למרות השיבושים הלא צפויים, המבחנים הצליחו. היא מביעה שביעות רצון מהנתונים שנאספו.
 החזרת הזיכרון עתידה להתחיל בשלב הבא של התוכנית שבמסגרתו יוחזרו לנבדקים זכרונותיהם (הסרת ה"חסימה"). היא מאמינה שברגע שיבינו את התמונה הגדולה הם ישתפו פעולה מרצונם.
 יש רמז לכך שבקרוב יגלו לנבדקים מי חסין לנגיף "ההתלקחות". נושא זה נעשה מרכזי מאוד בספר הבא, "תרופת המוות".
 אווה פייג' מדגישה את המוטו של הארגון, "וויקד הוא טוב"  (אנגלית: WICKED is good), וטוענת שהסבל, המוות והקרבת הילדים הם הכרחיים למציאת התרופה להצלת המין האנושי.

 דמויות 

 תומאס (על שם תומאס אדיסון) 
הגיבור הראשי של הסדרה, נער מתבגר שהיה רץ בקרחת היער בספר הראשון. הוא נעקץ על ידי גרייבר וכך נחשפים זכרונותיו, בהם הוא מגלה שהיה לו חלק בעזרה לוויקד ובבניית המבוך. יש לו יכולת לתקשר טלפתית עם אריס ותרזה. הקעקוע על עורפו שניתן לו על ידי חוקרי WICKED אומר, "להיהרג על ידי קבוצה B". תומאס מתמודד עם קונפליקטים רבים לאורך הספר, שגורמים לו להיות מבולבל ונפגע, כמו: ההפיכה למנהיג האמיתי, בגידה על ידי תרזה, וחשוב מכל, הישרדות מהסקורץ'. 

 תרזה אגנס (על שם האם תרזה) 
חברתו הטובה של תומאס לפני המבחנים. בספר "מבחני הכווייה" (The Scorch Trials), דמותה של תרזה עוברת תהליך שהופך אותה לדמות מורכבת ושנויה במחלוקת. בספר הרץ במבוך תרזה הייתה בת הברית הקרובה ביותר של תומאס, אך בספר זה היא הופכת למקור העיקרי לכאב ובלבול עבורו. היא מתקשרת טלפתית עם תומאס ואריס, והיא מבלה חלק ניכר מהספר עם קבוצה ב', שם היא הופכת למנהיגה. היא נכנסת לשליטתם של וויקד. השיא מבחינת הדמות בספר, הוא המארב שהיא מציבה לתומאס יחד עם קבוצה ב'. היא משתמשת בקשר הטלפתי שלהם כדי להובילו למארב, ושם היא מכה אותו ומתעללת בו נפשית ופיזית. כדי לשבור את רוחו היא מעמידה פנים שהיא מאוהבת באריס. השיא הוא כליאת תומאס בחדר עם גז בו הוא כמעט מת. בניגוד לתומאס, שרואה בוויקד ארגון מרושע, תרזה מאמינה במוטו של הארגון. היא משוכנעת שהסבל שהם עוברים הכרחי להצלת האנושות. אמונה זו היא המניע העיקרי מאחורי מעשיה, גם כשהם נראים אכזריים. 

 ניוט (על שם אייזק ניוטון) 
ילד בעל שיער בלונדיני ארוך, צליעה קלה, מבנה גוף שרירי ומבטא מוזר (כנראה בריטי). ניוט הוא דמות אדיבה ושקולה, הדואגת לקורחים ששרדו. לאחר מותו של אלבי בספר הראשון, ניוט הופך למנהיג הבלתי רשמי של הקבוצה. למרות שמינהו נבחר רשמית על ידי וויקד כ"המנהיג" (התיוג שלו - "קבוצה א', מועמד א-9, המנהיג"), ניוט הוא זה שמספק את האיזון הרגשי, מקשיב לנערים ומקבל החלטות שקולות כשמינהו מאבד את העשתונות. ניוט קרוב במיוחד לתומאס, אך הוא גם חבר של מינהו ושאר הבנים בקבוצה. הקעקוע על עורפו מסמן אותו כ"הדבק", משום שהוא מחזיק את כולם יחד.

ניוט ב"מבחני הכווייה" הוא דמות של נאמנות ללא תנאי. הוא מסמל עבור הנערים את האנושיות אל מול האכזריות של וויקד. לתומאס, בעולם בו הקרובים לו בוגדים בו, ניוט הוא הדמות היחידה שאפשר לסמוך עליה בעיניים עצומות.

 מינהו 
אחד מהנערים שהגיעו עם תומאס מקרחת היער, שם היה האחראי על הרצים. הוא אגרסיבי, עקשן וחצוף, מה שמכניס אותו לצרות לעיתים קרובות. הוא חבר של כל היוצאים מקרחת היער, ובכללם ניוט ותומאס. הקעקוע על גב צווארו מראה שוויקד מכוון שהוא יהיה "המנהיג".

 וינסטון (על שם וינסטון צ'רצ'יל) 
וינסטון הוא אחד ה"קורחים" (Gladers) ששרדו את המבוך הראשון יחד עם תומאס, ניוט ומינהו. במהלך המסע במנהרה חשוכה בתחילת הכווייה, נוחת על ראשו כדור של "מתכת נוזלית" (אחד המכשולים של וייקד). הכדור כמעט עורף את ראשו וגורם לו לכוויות קשות מאוד בפנים ובצוואר, אבל הוא שורד את הפציעה וממשיך עם הקבוצה כמעט עד סוף המסע במדבר. הוא נהרג מאוחר יותר, במהלך סופת ברקים קטלנית המכה בחבורה כשהם מתקרבים לעיר.

 זיגי (על שם זיגמונד פרויד) 
זיגי הוא אחד מהנערים ששרדו את המבוך הראשון, שם שימש כטבח של הקרחת. בשל תפקידו כונה 'פריפן'. באנגלית, מחבת טיגון (אנגלית: Frypan). הוא מתואר כבעל עור כהה ועם זקן, למרות שהוא עדיין נער.

עבור פריפן, המעבר מהמבוך לכוויה היה קשה במיוחד. במבוך היה לו תפקיד ברור - לספק מזון ותחושת ביטחון. במדבר, כשאין אוכל והקבוצה גוועת ברעב, הוא חווה תסכול עמוק מכך שאינו יכול למלא את תפקידו. למרות זאת, הוא משתמש בתושייה שלו כדי לעזור בניהול המשאבים המועטים שהקבוצה מצליחה להשיג.

 חורחה 
חורחה מציג את עצמו כמנהיג הקראנקס. נראה מסוכן ופסיכוטי, אך גם מצחיק. מהווה דמות אב לברנדה. עוזר לקורחים להתגבר על הכוויה ובתמורה מצפה לתרופה כנגד המגפה, לעצמו ולברנדה.

 ברנדה 
בת חסותו וסגניתו של חורחה. בחורה יפה מקנדה, הטוענת שהיא הופכת לקראנק. חורחה וברנדה עוזרים להוביל את הקורחים דרך הכוויה. ברנדה מובילה את תומאס לאחר שהם מופרדים משאר הקבוצה. ברנדה מאוהבת בתומס ומפלרטטת איתו באופן עקבי, ומערכת היחסים ביניהם מתערערת לאחר שסמים גורמים לה לפעול על פי רגשותיה והוא מעליב אותה. ברנדה, עבור תומאס, הופכת למקור המידע המרכזי על העולם שבחוץ ועל האופן שבו הנגיף משפיע על המוח. 

 אריס ג'ונס 
במהלך הספר מתברר שלאריס ותרזה יש עבר משותף בוויקד, עוד לפני המבוך. הקעקוע על צווארו מסמן אותו כ"השותף", ילד שהיה מעורב בוויקד לפני המבוך. תפקידו בקבוצה דומה לזה של תרזה, כששניהם משמשים חולית קישור בין שני המבוכים. הוא יכול לתקשר טלפתית עם תומאס ותרזה, ועם חברתו הטובה ביותר, רייצ'ל. רייצ'ל נהרגה כשקבוצה ב' ברחה מהמבוך שלהם. במהלך מבחני הכוויה מתגלה שאריס ותרזה משתפים פעולה עם וויקד. הם מובילים את תומאס למארב, ובוגדים בו תוך טענה שכך הם מצילים את חייו. האירוע מביא לקרע עמוק בין אריס לתומאס.

 איש העכברוש 
החוקר הראשון שנפגש עם הקורחים אחרי שנחלצו מהמבוך. תומאס מעניק לו את הכינוי "איש העכברוש" בשל מראהו החיצוני - מתואר כאדם בעל פנים צרות ומוארכות, המזכירות עכברוש. הוא מדבר אליהם מאחורי קיר זכוכית בלתי חדיר ומוסר להם כמה הודעות:

 הם עדיין נבדקים בניסוי.
 הוא מיידע אותם לגבי קיומו של נגיף ה"התלקחות", ואומר שהם כולם נדבקו בו.
 הוא מסביר שכדי להגיע לתרופה, עליהם לחצות את ה"כווייה" ולהגיע לנקודת המקלט תוך שבועיים.

 אווה פייג' 
הקנצלרית, שהיא הדרג הבכיר ביותר בארגון וויקד. היא המוח המתכנן את "הניסויים", ומקבלת את ההחלטות הגורליות לגבי חייהם של תומאס וחבריו. היא זו שמנווטת את הכל מרחוק. היא האחראית על שליחת בני נוער למבוך לצורך מחקר ופיתוח תרופה להתלקחות.

 עיבוד קולנועי 
ב-2015 עובד הספר לסרט קולנוע בשם "הרץ במבוך: מבחני הכווייה". בשנת 2018 יצא הסרט השלישי בסדרה והוא "הרץ במבוך: תרופת המוות".

בסרט משתתפים, בין השאר, דילן או'בריאן בתפקיד תומאס, קאיה סקודלריו בתפקיד תרזה, ויל פולטר בתפקיד גאלי, תומאס סאנגסטר בתפקיד ניוט, אמל אמן בתפקיד אלבי, קי הונג לי בתפקיד מינהו, פטרישה קלארקסון בתפקיד אווה פייג' ובלייק קופר בתפקיד צ'אק.

 ראו גם 
הרץ במבוך

 קישורים חיצוניים 



הערות שוליים

קטגוריה:ספרים אמריקאיים
קטגוריה:ספרי 2010
קטגוריה:ספרי הוצאת הקיבוץ המאוחד